Kwali betaya , au rekwa imi lalemi mise hoko imi riluke kepene rebe tatike pine natue ete tamata rebe esi hlaleke loko Kristuse mpai otoi Yudeare , hoko mere au lekie ete imi moneka . Au rekwa imi lale misete hoko au isike imi ete tamata Makedoniaru . Au beteke etesi be , Musune rebe lia beluke meije , iteki kwali betaya ndi otoi Akayare , esi suka kena lupuke kepene leke esi rilukele . Bei mere eti tamata bokala ndi otoi Makedoniare esi lulu imi hoko esi suka kena lupuke kepene lekwe .
